《抚巡南甸》
明代·庞一夔

羊肠南下朔风天，野戍朱旂思惘然。水似羞夷忙赴海，山诚归汉内驰烟。

象奴贯耳吹芦管，虎旅横戈卧稻阡。间俗却怜氛祲恶，断云推月照愁眠。

作者简介：庞一夔，字仲虔。南海人。嵩子。明世宗嘉靖四十三年（一五六四）举人。初授苍梧令，莅任六载，丁外艰。起复，补归化令。寻晋任养利州。会缅甸入犯，以禦敌功除九江府同知。致仕归乡。著有《江门正脉》、《谕俗编》等书。清温汝能《粤东诗海》卷三二、清道光《广东通志》卷二八○有传。